Febra de origine necunoscuta - Leonida Neamtu
Poti sa ierti pe cineva care sufera, dar cum sa ierti un om atat de sigur? In Febra de origine necunoscuta intalnim un Leonida Neamtu care renunta la umorul negru cu care ne obisnuise, in favoarea unui lirism intunecat, cu puternice accente bizare. Romanul este structurat pe doua parti, prima prezentandu-ne o introspectie deliranta a unui om care nu-si mai apartine nici siesi, nici timpului sau. A doua parte vine cu un fel de cheie care deschide secretele delirului initial. O carte in care barbat si lup pot reprezenta doua fete ale aceluiasi om, un om ranit si singur, care-si rememoreaza viata si greselile. \n \n Pe langa autori de romane politiste si de spionaj ca Haralamb Zinca si Horia Tecuceanu, aducem in casele cititorilor un scriitor de prima mana al anilor '60,'70 si '80, unul care stie ca nimeni altul sa imbine caracteristicile genului thriller cu stranietatea fantasticului (de inspiratie bulgakoviana mai degraba decat sud-americana) si cu analiza psihologica de cea mai mare finete. Daca ar fi fost regizor de film, Leonida Neamtu l-ar fi surclasat pe David Lynch, a spus un critic literar. Desi e o afirmatie puternica, surprinde adevarata natura a operei scriitorului roman de origine basarabeana: Leonida Neamtu merita un loc aparte pe rafturile culturii Occidentale, alaturi de marii creatori de lumi stranii si personaje complexe, alaturi de marii exploratori ai conditiei umane.